**ঝি-বা-ব্জাং-পো** (ওয়াইলি: *zhi ba bzang po*) (১৬২৫-১৭১৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ঝি-বা-ল্হা (ওয়াইলি: *zhi ba lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) অষ্টাদশ প্রধান ছিলেন।

সংক্ষিপ্ত জীবনী
---------------

ঝি-বা-ব্জাং-পো ১৬২৫ খ্রিষ্টাব্দে তিব্বতের কোং-পো-দ্গোন-ফুগ (ওয়াইলি: *kong po dgon phug*) নামক স্থানে জন্মগ্রহণ করেন। তার পিতার নাম ছিল নাম-ম্খা'-ব্ক্রা-শিস (ওয়াইলি: *nam mkha' bkra shis*) এবং মাতার নাম ছিল ম্ত্শো-মো (ওয়াইলি: *mtsho mo*)। তেরো বছর বয়স শাক্য ল্হা-দ্বাং (ওয়াইলি: *shA kya lha dbang*) নামক ফান-ব্দে (ওয়াইলি: *phan bde*) বৌদ্ধবিহারের প্রধান তাকে শিক্ষার্থীর শপথ প্রদান করেন এবং যমান্তক, হেরুকা, ছেদ সাধনা প্রভৃতি বিভিন্ন তান্ত্রিক বিষয়ে শিক্ষাপ্রদান করেন। ঙ্গাগ-দ্বাং-'ফ্রিন-লাস-ব্জাং-পো (ওয়াইলি: *ngag dbang 'phrin las bzang po*) নামক চতুর্থ ল্চাগ্স-রা-স্প্রুল-স্কু (ওয়াইলি: *lcags ra sprul sku*) এবং ঙ্গাগ-দ্বাং-ছোস-ক্যি-দ্বাং-ফ্যুগ (ওয়াইলি: *ngag dbang chos kyi dbang phyug*) নামক পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা তার অন্যান্য উল্লেখযোগ্য শিক্ষক ছিলেন। সতেরো বছর বয়সে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে যাত্রা করেন যেখানে ঐ বিহারের ষোড়শ প্রধান ছোস-ক্যি-র্গ্যাল-পো (ওয়াইলি: *chos kyi rgyal po*) নামক চতুর্থ 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা তাকে শিক্ষা প্রদান করেন। ১৬৪৩ খ্রিষ্টাব্দে ছোস-ক্যি-র্গ্যাল-পো মৃত্যুবরণ করলে তিনি ঐ বিহারের অষ্টাদশ প্রধানের দায়িত্ব লাভ করেন। এরপর তিনি মধ্য তিব্বত যাত্রা করলে চতুর্থ পাঞ্চেন লামা তাকে ভিক্ষুর শপথ প্রদান করেন। তিনি সাততলা উচ্চ একটি বিশালাকার মৈত্রেয়ের চিত্রকলা ও একটি একতলা উচ্চ অমিতাভ বুদ্ধের স্বর্ণমূর্তি নির্মাণ করান এবং ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে প্রভূত সংস্কার সাধন করেন। তিনি পঞ্চম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা হিসেবে র্গ্যাল-বা-র্গ্যা-ম্ত্শোকে চিহ্নিত করে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে এসে শিক্ষা প্রদান করেন। এবং ঐ বিহারের পরবর্তী প্রধান হিসেবে নির্বাচিত করেন। ১৬৫৯ খ্রিষ্টাব্দে তিনি পুনরায় মধ্য তিব্বত যাত্রা করেন। এই সময় তিনি পঞ্চম দলাই লামা এবং দ্কোন-ম্ছোগ-ছোস-ব্জাং নামক উনচল্লিশতম দ্গা'-ল্দান-খ্রি-পার নিকট যমান্তক ও লাম-রিম সম্বন্ধে শিক্ষালাভ করেন। ১৬৬২ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে সম্পূর্ণ দায়িত্ব র্গ্যাল-বা-র্গ্যা-ম্ত্শোকে অর্পণ করে জীবনের বাকি সময় বিভিন্ন স্থানে সাধনা করে কাটান।

তথ্যসূত্র
---------

1. ↑  Chhosphel, Samten (জুলাই ২০১০)। "The Third Zhiwa Lha, Zhiwa Zangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১০।

|
|  |
| পূর্বসূরীসাংস-র্গ্যাস-'ব্যুং-গ্নাস | **ঝি-বা-ব্জাং-পো  তৃতীয় ঝি-বা-ল্হা** | উত্তরসূরী'ফাগ্স-পা-দ্গে-লেগ্স-র্গ্যাল-ম্ত্শান |
|

|
|  |
| পূর্বসূরীঙ্গাগ-দ্বাং-'ফ্রিন-লাস-ব্জাং-পো | **ঝি-বা-ব্জাং-পো  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের অষ্টাদশ প্রধান** | উত্তরসূরীর্গ্যাল-বা-র্গ্যা-ম্ত্শো |
|

| * দে
* স
ঝি-বা-ল্হা |
| --- |
| 
* ১) দ্পাল-ল্দান-ম্ছোগ-গ্রুব
* ২) সাংস-র্গ্যাস-'ব্যুং-গ্নাস
* ৩) ঝি-বা-ব্জাং-পো
* ৪) 'ফাগ্স-পা-দ্গে-লেগ্স-র্গ্যাল-ম্ত্শান
* ৫) ব্লো-ব্জাং-দোন-গ্রুব-র্গ্যা-ম্ত্শো
* ৬) ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস
* ৭) ঙ্গাগ-দ্বাং-'ফ্রিন-লাস-ব্স্তান-'দ্জিন-'ম্খ্যেন-রাব
* ৮) ব্স্তান-'দ্জিন-ব্লো-ব্জাং-ছোস-'ফেল

 |